Lesgi keel

Lesgi keel (lesgi keeles лезги чӀал) on Kagu-Dagestani rühma kuuluv Kaukaasia keel, mida kõnelevad lesgid.

See on üks Dagestani ametlikest keeltest. Kõnelejaid on eri hinnangutel 600 000 – 800 000, neist Venemaal 2010. aasta rahvaloenduse andmetel 402 173. Aserbaidžaanis räägib lesgi keelt umbes 200 000 inimest. Väiksed lesgi keele kõnelejate kogukonnad on ka Kasahstanis, Türgis, Kõrgõzstanis ja Türkmenistanis.

Lesgi keeles antakse välja raamatuid ja ajalehti. Dagestanis ilmub nädalaleht Lezgi Gazet ja Aserbaidžaanis kuuleht Samur. 2012. aastal ilmus Venemaal lesgi keeles 8 nimetust raamatuid ja brošüüre kogutiraažiga 9500 eksemplari.

 Tähestik 
1938. aastast kasutatakse lesgi keele kirjutamiseks kirillitsal põhinevat kirjasüsteemi.

 А а Б б В в Г г Гъ гъ Гь гь Д д Е е Ё ё Ж ж З з И и Й й К к Къ къ Кь кь КӀ кӀ Л л М м Н н О о П п ПӀ пӀ Р р С с Т т ТӀ тӀ У у Уь уь Ф ф Х х Хъ хъ Хь хь Ц ц ЦӀ цӀ Ч ч ЧӀ чӀ Ш ш Щ щ Ъ ъ Ы ы Ь ь Э э Ю ю Я я
Kollasel taustal tähemärke kasutatakse vaid võõrsõnade kirjutamiseks.

 Fonoloogia 
Lesgi keeles on 6 vokaalfoneemi ja 54 konsonantfoneemi.

 Morfoloogia 
Lesgi keeles on 4 grammatilist käänet ja 14 kohakäänet. Erinevalt teistest nahhi-dagestani rühma keeltest ei jagune lesgi nimisõnad klassidesse.

Nimisõna käänamine:
буба buba 'isa'

KääneAinsusMitmus Absolutiivбуба bubaбубаяр bubajar Ergatiivбубади bubadiбубайри bubajri Genitiivбубадин bubadinбубайрин bubajrin Datiivбубадиз bubadizбубайриз bubajriz Adessiivбубадив bubadivбубайрив bubajriv Adelatiivбубадивай bubadivajбубайривай bubajrivaj Addirektiivбубадивди bubadivdiбубайривди bubajrivdi Postessiivбубадихъ bubadiqʰбубайрихъ bubajriqʰ Postelatiivбубадихъай bubadiqʰajбубайрихъай bubajriqʰaj Postdirektiivбубадихъди bubadiqʰdiбуабайрихъди buabajriqʰdi Subessiivбубадик bubadikʰбубайрик bubajrikʰ Subelatiivбубадикай bubadikʰajбубайрикай bubajrikʰaj Subdirektiivбубадикди bubadikʰdiбубайрикди bubajrikʰdi Inessiivбубада bubadaбубайра bubajra Inelatiivбубадай bubadajбубайрай bubajraj Superessiivбубадал bubadalбубайрал bubajral Superelatiivбубадалай bubadalajбубайралай bubajralaj Superdirektiivбубадалди bubadaldiбубайралди bubajraldi 

Tegusõna ei muutu isikus ja arvus.

Viited

 Välislingid 

 Ethnologue, Languages of the World: Lezgian (inglise keeles)
 Dagestani vabariiklik ajaleht "Лезги газет" (lesgi keeles)

Kategooria:Dagestan
Kategooria:Nahhi-dagestani keeled